Osztály: Örvényférgek (Turbellaria)
A Wikifajok tartalmaz Örvényférgek témájú rendszertani információt.
A Wikimédia Commons tartalmaz Örvényférgek témájú kategóriát.
Az örvényférgek az egész világon megtalálhatók. Nevüket a hasi oldal csillós hámjának örvénykeltő hatásáról kapták. Az állatok húsevők, csupán a legkisebb (legfeljebb 3 milliméter) fajok mikrofágok, ezek ostoros- és kovamoszatokkal táplálkoznak. A zsákmányállatok nagysága a garat kiképzéséhez igazodik.
Az Acoela és a Nemertodermata rendeket, egyesek az Acoelomorpha törzsbe helyezik.
Testfelépítésük, életmódjukSzerkesztés
Légzésük diffúz, ami annyit jelent, hogy egész testfelületükön tudják az oxigént felvenni. Az elővesécskéjük választja ki a bomlásterméket és a felesleges vizet, melyek a sejtek anyagcseréi során keletkeznek. Egy csőrendszer fut az állat testében, mely a testfelszínre távolítja a bomlástermékeket a lángzósejtekből. Idegrendszere központosított dúcidegrendszer, a feji részen 1 pár agydúcot kötegek tartanak. Az idegkötegeket az axonok hozzák létre. Az örvényférgek hímnősek, tehát egy egyed tartalmaz hímivarsejteket és petesejteket is. Emésztőrendszerük egynyílású, gazdagon elágazó béledényrendszer, mely a hasoldal közepén található szájnyíláson kiölthető, ormány-szerűen mozgatható, izmos garattal kezdődik. Látószerveik pigmentkehely típusúak. Ez a szem elsődlegesen a fény erősségét és irányát képes érzékelni.
Az osztályba az alábbi rendek tartoznak:
Gammoudi, M., Garbouj, M., Egger, B. & Tekaya, S. 2017. Updated inventory and distribution of free-living flatworms from Tunisian waters. Zootaxa 4263(1): 120–138. doi: 10.11646/zootaxa.4263.1.5. Reference page.
A lap eredeti címe: „https://hu.wikipedia.org/w/index.php?title=Örvényférgek&oldid=20889622”
Utoljára szerkesztve 2019. január 17., 14:47-kor